Հայաստանի պետական տնտեսագիտական համալսարան

Հայաստանի պետական տնտեսագիտական համալսարանը (ՀՊՏՀ), ՀՀ միակ պետական տնտեսագիտական բարձրագույն ուսումնական հաստատությունն է, ունի ավելի քան 10 000 ուսանող և շուրջ 700 դասախոս ու վարչական աշխատակից, իր հիմնական գործունեությունն իրականացնում է Երևանի կենտրոնում՝ հինգ մասնաշենքից բաղկացած ուսումնական համալիրում և  Քանաքեռ-Զեյթուն վարչական շրջանում։ 
ՀՊՏՀ-ն ունի 6 ֆակուլտետ, շրջանավարտներ է թողարկում 56 ակադեմիական մասնագիտություններով։ Բուհի կազմում գործում է 21 ամբիոն և 2 տարածաշրջանային մասնաճյուղ (Գյումրի, Եղեգնաձոր)։

Բակալավրական, մագիստրոսական, հետբուհական (ասպիրանտուրա, դոկտորանտուրա) մասնագիտական կրթական ծրագրերով համալսարանն իրականացնում է ուսումնագիտական և հետազոտական գործունեություն՝ ուղղված տնտեսագետ կադրերի պատրաստմանը և տնտեսագիտական մտքի զարգացմանը։  

 Պատմություն 
Հայաստանի պետական տնտեսագիտական համալսարանը հիմնադրվել է 1975 թվականին։ Այն ձևավորվել է Երևանի պետական համալսարանի տնտեսագիտական, ապրանքագիտության և առևտրի էկոնոմիկայի, ինչպես նաև ղեկավար աշխատողների և մասնագետների որակավորման բարձրացման ֆակուլտետների հիման վրա՝ որպես Երևանի ժողովրդական տնտեսության ինստիտուտ։ Հետագայում կրթական հաստատությունը մի քանի անգամ վերանվանվել է՝ 1999 թվականից գործելով որպես Երևանի պետական տնտեսագիտական ինստիտուտ, իսկ 2006 թվականից՝ Հայաստանի պետական տնտեսագիտական համալսարան։ 1995 թվականի սեպտեմբերից բուհն իր գործունեությունը շարունակել է Նալբանդյան 128 հասցեում 
Հայաստանի պետական տնտեսագիտական համալսարան, Պատմական ակնարկ, Անվանի դասախոսներ, Երևան, «Տնտեսագետ» հրատարակչություն, 2010 թվական։

ՀՊՏՀ-ն ունի դրոշ, տարբերանշան և կարգախոսhttps://asue.am/am/asue/about/brandbook։

 Կրթության կազմակերպումը 
Հայաստանի պետական տնտեսագիտական համալսարանի բակալավրական և մագիստրոսական կրթական ծրագրերը պարբերաբար թարմացվում են՝ համապատասխանեցվելով տնտեսագիտության գլոբալ զարգացումներին և աշխատաշուկայի պահանջներինhttps://asue.am/upload/files/reports/2025-report.pdf։ Մաթեմատիկական տնտեսագիտության, տվյալների վերլուծության, մոդելավորման և թվային գործիքակազմի կիրառման հմտություններ պահանջող ծրագրերը մշակվում են համալսարանի գիտամանկավարժական կազմի և ոլորտային մասնագետների կողմից։
thumb
Նոր կրթական ծրագրերը միջգիտակարգային են և համադրում են մաթեմատիկան, տեղեկատվական տեխնոլոգիաները և տնտեսագիտությունը։ Դրանք նպատակ ունեն ուսանողներին փոխանցելու տվյալների մշակման, տնտեսամաթեմատիկական մոդելների կառուցման, ինչպես նաև տնտեսական կանխատեսումների և վերլուծությունների իրականացման հմտություններ։

Ֆինանսների, տնտեսագիտության և կառավարման մագիստրոսական ծրագրերը ներառում են խորացված վիճակագրության, էկոնոմետրիկայի, տվյալագիտության, տնտեսական քաղաքականության վերլուծության դասընթացներ և տնտեսության թվայնացման գործիքակազմեր։

 ՀՊՏՀ ֆակուլտետներ 
  Կառավարման
 Տնտեսագիտական
 Կիրառական ֆինանսների
 Մարքեթինգի և բիզնեսի կազմակերպման
 Հաշվապահական հաշվառման և աուդիտի
 Տեղեկատվական տեխնոլոգիաների և տվյալագիտության

 ՀՊՏՀ ամբիոններ 
 Կառավարման * Ծառայությունների և բիզնեսի կազմակերպման * Լեզուների * Բարձրագույն մաթեմատիկայի * ՅՈՒՆԵՍԿՕ-ի կրթության կառավարման * Կիրառական տնտեսագիտության * Տնտեսագիտության տեսության * Միջազգային տնտեսական հարաբերությունների * Շրջակա միջավայրի և կայուն զարգացման * Հասարակագիտության * Ֆինանսների * Ֆինանսական շուկաների և ինստիտուտների * Մարքեթինգի * Բիզնես վարչարարության * Միջազգային բիզնեսի * Ֆիզդաստիարակության, արտակարգ իրավիճակների և քաղպաշտպանության * Ֆինանսական հաշվառման * Կառավարչական հաշվառման և աուդիտի * Վիճակագրության և տվյալագիտության * Ակտուարական և ֆինանսական մաթեմատիկայի *Տեղեկատվական համակարգերի և տեղեկատվական տեխնոլոգիաների բիզնեսի

 Գիտահետազոտական ուղղություն 
Հայաստանի պետական տնտեսագիտական համալսարանում գործում է «Ամբերդ» հետազոտական կենտրոնը, որն ստեղծվել է 2013 թվականին և իրականացնում է հանրային քաղաքականության ու տնտեսության տարբեր ոլորտներին առնչվող հետազոտություններ և վերլուծություններ՝ համագործակցելով պետական կառույցների հետ։ ԱՄՆ Փենսիլվանիայի համալսարանի Global Go To Think Tank Index Report 2020 զեկույցով կենտրոնը ներառվել է աշխարհի առաջատար 100 համալսարաններին կից հետազոտական կենտրոնների ցանկում։

Համալսարանի ակադեմիական կազմը ակտիվորեն տպագրվում է Scopus միջազգային շտեմարանում ընդգրկված գիտական հանդեսներումhttps://asue.am/upload/files/reports/2025-report.pdf։

2025 թվականից համալսարանում գործունեություն են իրականացնում նաև «Սոցիալական և վարքաբանական հետազոտությունների կենտրոնը», «Միջգիտակարգային հետազոտությունների կենտրոնը» և «Գիտաչափության և միջազգային վարկանշավորման լաբորատորիան»։ 
thumb
Բուհի գիտահետազոտական գործունեությունը ներկայացված է մի շարք պարբերականներում՝ «Բանբեր Հայաստանի պետական տնտեսագիտական համալսարանի» (անգլերեն), «Տնտեսություն և հասարակություն» (հայերեն), «Ամբերդ» տեղեկագիր (հայերեն, անգլերեն, ռուսերեն), «Ամբերդ» հետազոտական կենտրոնի մատենաշար։

Համալսարանում գործում է գիտական գրադարան, որն ապահովում է մասնագիտական գրականության հասանելիություն։ Գրադարանը վերջին տարիներին անցել է ֆոնդի շարունակական թվայնացման գործընթաց և ներկայումս ունի էլեկտրոնային գրադարանային համակարգ։

 Գործընկերություն 
Հայաստանի պետական տնտեսագիտական համալսարանը համագործակցում է պետական մարմինների, պետական ու համայնքային կազմակերպությունների, մասնավոր ընկերությունների և բիզնես կառույցների հետ։ Գործընկերային կապերը միտված են կրթական ծրագրերի կատարելագործմանը, ուսանողների փորձառության և աշխատաշուկայում ինտեգրման աջակցությանը, համատեղ հետազոտությունների ու նախագծերի իրականացմանը, ինչպես նաև փորձի փոխանակմանը և մասնագիտական միջոցառումների կազմակերպմանը։

 Միջազգային համագործակցություն 
Հայաստանի պետական տնտեսագիտական համալսարանի համագործակցությունը արտերկրի առաջատար բարձրագույն ուսումնական հաստատությունների հետ իրականացվում է միջազգային նախագծերի ու ծրագրերի, միջբուհական համաձայնագրերի շրջանակներում։ Այն ներառում է ուսանողների, ակադեմիական կազմի և աշխատակիցների փոխանակման ծրագրեր, համատեղ ուսումնագիտական և հետազոտական նախաձեռնություններ։ 

ՀՊՏՀ-ն համագործակցում է շուրջ 200 համալսարանների հետ, որոնց շարքում են Միչիգանի տեխնոլոգիական, Հասելթի, Լայպցիգի, Վառնայի տնտեսագիտության համալսարանը, Ֆլորիդայի և Տարտուի համալսարանները։

Միջազգային ծրագրերից և դրամաշնորհային նախաձեռնություններից են «Էրազմուս+»-ի, Միջազգային Վիշեգրադյան հիմնադրամի, Շվեդական ինստիտուտի, DAAD-ի, Գերմանիայի արտաքին գործերի նախարարության, ԱՄՆ պետքարտուղարության և ՄԱԿ-ի կողմից իրականացվող նախագծերը։ 

Համալսարանն ընդգրկված է Times Higher Education Impact Rankings ինդեքսի և QS Համաշխարհային համալսարանների վարկանիշի՝ Արևելյան Եվրոպա և Կենտրոնական Ասիա (EECA) տարածաշրջանային ցանկում։ 

Բուհն անդամակցում է մի շարք միջազգային ակադեմիական ցանցերի, այդ թվում՝ Սևծովյան և Արևելյան միջերկրածովյան ակադեմիական ցանցին (BSEMAN), Հարավային և Արևելյան Եվրոպայի և Սևծովյան տարածաշրջանի տնտեսագիտական համալսարանների ասոցիացիային (ASECU) և Եվրասիական համալսարանների ասոցիացիային (EUA)։

 Ուսանողական խորհուրդ 
thumb
ՀՊՏՀ ուսանողական խորհուրդը ստեղծվել է 1994 թվականին։ Կառույցի նպատակն է ներկայացնել ու պաշտպանել ուսանողների իրավունքներն ու շահերը, կազմակերպել ազատ ժամանցը, արտալսարանային գիտելիքի ստացումը։

 ՀՊՏՀ ֆինանսատնտեսագիտական քոլեջ 
2015 թվականի դեկտեմբերի 29-ին Հայաստանի Հանրապետության Կառավարության որոշմամբ «Երևանի պետական ֆինանսատնտեսագիտական քոլեջ» պետական ոչ առևտրային կազմակերպությունը միացվել է Հայաստանի պետական տնտեսագիտական համալսարանին։

ՀՊՏՀ ֆինանսատնտեսագիտական քոլեջում կրթական գործընթացը կազմակերպվում է երկու հիմնական ծրագրով՝ միջին մասնագիտական և նախնական մասնագիտական (արհեստագործական)https://asue.am/upload/files/about/qolej/%D4%BF%D5%90%D4%B9%D4%B1%D4%BF%D4%B1%D5%86%20%D4%B3%D5%88%D5%90%D4%BE%D4%B8%D5%86%D4%B9%D4%B1%D5%91%D4%BB%20%D4%BF%D4%B1%D4%B6%D5%84%D4%B1%D4%BF%D4%B5%D5%90%D5%8A%D5%88%D5%92%D5%84%D4%B8%20%D5%80%D5%8A%D5%8F%D5%80%20%D5%94%D5%88%D4%BC%D4%B5%D5%8B%D5%88%D5%92%D5%84.pdf։

 Շրջանավարտներ 
Հայաստանի պետական տնտեսագիտական համալսարանն ունի ավելի քան 90 000 շրջանավարտ։ Նրանք զբաղված են տարբեր ոլորտներում, ներառյալ՝ պետական կառավարում, ձեռնարկատիրություն, միջազգային կազմակերպություններ, ֆինանսական և բիզնես ծառայություններ։

ՀՊՏՀ շրջանավարտ են Հայաստանի  Հանրապետության գործող նախագահը, երեք նախկին վարչապետներ,  ՀՀ Ազգային ժողովի մեկ նախկին նախագահ, մի քանի տասնյակ նախարարներ, պետական կառավարման համակարգի բարձրաստիճան պաշտոնյաներ։

 ՀՊՏՀ ռեկտորներ  
ՀՊՏՀ ռեկտորների մասին տեղեկատվությունը հասանելի է բուհի պաշտոնական կայքում։
 Արմեն Գրիգորյան (2024–մինչ օրս)
 Դիանա Գալոյան (2020–2024)
 Ռուբեն Հայրապետյան (2018–2019, ռեկտորի պաշտոնակատար)
 Կորյուն Աթոյան (2011–2018)
 Յուրի Սուվարյան (2006–2011)
 Գրիգոր Կիրակոսյան (1993–2006)
 Թորգոմ Նալչաջյան (1991–1993)
 Լևոն Վարդանյան (1984–1991)
 Շավարշ Մարգարյան (1979–1984)
 Վլադիմիր Ներկարարյան (1975–1979)Հայաստանի պետական տնտեսագիտական համալսարան, Պատմական ակնարկ, Անվանի դասախոսներ, Երևան, «Տնտեսագետ» հրատարակչություն, 2010 թվական, էջ 34–45։

 Պատկերասրահ   

 ՀՊՏՀ-ն սոցիալական մեդիայում 
 ՀՊՏՀ ֆեյսբուքյան էջը
 ՀՊՏՀ լինկդինյան էջը
 ՀՊՏՀ յութուբյան էջը
 ՀՊՏՀ ինստագրամյան էջը

 Տես նաև 
 Հայաստանի բուհերի ցանկ
 Տնտեսագիտական կրթություն
 Հայաստանի պետական տնտեսագիտական համալսարանի գրադարան

 Ծանոթագրություններ 

 Արտաքին հղումներ 
 Հայաստանի պետական տնտեսագիտական համալսարանի պաշտոնական կայքը
 ՀՊՏՀ էլեկտրոնային գրադարանի կայքը

Կատեգորիա:1975 հիմնադրված կրթական հաստատություններ
Կատեգորիա:Հայաստանի բարձրագույն ուսումնական հաստատություններ